

PROJEKTS uz 15.01.2025.

vēlamais datums izskatīšanai: Attīstības komitejā 15.01.2025.

domē: 30.01.2025.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2025. gada 30. janvārī **Nr.**«DOKREGNUMURS»

**Par detālplānojuma izstrādes uzsākšanu** **zemes vienībā Kungu ielā 38, Ādažos**

Ādažu novada pašvaldība izskatīja Dzelzenes Development SIA (reģistrācijas Nr.40203413234, adrese: Strēlnieku iela 8 - 2, Rīga, Latvija, LV-1010, e-pasts: [priit.toomingas@buveserviss.lv](mailto:priit.toomingas@buveserviss.lv), turpmāk - Iesniedzējs) 05.11.2024. iesniegumu (reģistrēts 05.11.2024. ar Nr. ĀNP/1-11-1/24/5963) ar lūgumu atļaut izstrādāt detālplānojumu nekustamā īpašuma ar kadastra Nr. 8044 011 0737 zemes vienībai Kungu ielā 38, Ādažos, Ādažu novadā, ar kadastra apzīmējumu 8044 011 0034, ar mērķi pamatot zemes vienības sadali apbūves gabalos, jauna ceļa pieslēguma un ielu tīkla izveidi, detālplānojuma izstrādi apvienojot ar būvprojekta minimālā sastāvā izstrādi pirmajam teritorijas attīstības etapam.

Izvērtējot ar iesniegumu saistītos apstākļus, tika konstatēts:

1. Nekustamais īpašums “Kungu iela 38” ar kadastra Nr. 8044 011 0737 (turpmāk – Īpašums) sastāv no vienas zemes vienības Kungu ielā 38, Ādažos, Ādažu novadā, ar kadastra apzīmējumu 8044 011 0034, 7.42 ha platībā un ir ierakstīts Ādažu pagasta zemesgrāmatas nodalījumā Nr. 100000726936 uz Iesniedzēja vārda.
2. Saskaņā ar Ādažu novada teritorijas plānojumu (apstiprināts ar Ādažu novada pašvaldības domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu”, un Ādažu novada pašvaldība domes 27.03.2018. saistošajiem noteikumiem Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi”; 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74), Īpašums atrodas Mazstāvu dzīvojamās apbūves teritorijā (DzM) un daļēji Ūdeņu teritorijā (Ū).
3. Īpašuma teritorijā ir spēkā esošs detālplānojums Ādažu novada Ādažu ciema nekustamajam īpašumam “Dzelzenes”, kas apstiprināts ar Ādažu novada domes 25.11.2008. sēdes lēmumu Nr.189 (protokols Nr.16) un 25.11.2008. Ādažu novada domes saistošajiem noteikumiem Nr.31 “Par detālplānojuma Ādažu novada Ādažu ciema nekustamajam īpašumam “Dzelzenes” grafisko daļu un teritorijas izmantošanas un apbūves noteikumiem” (paziņojums publicēts oficiālajā laikrakstā "Latvijas Vēstnesis", 4.12.2008., Nr.189) un kas tiks atcelts, izdodot saistošos noteikumus par tā atzīšanu par spēku zaudējušu, vienlaicīgi ar jaunā detālplānojuma apstiprināšanu.
   1. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
   2. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
   3. Teritorijas attīstības plānošanas likuma 13.panta trešā daļa noteic, ka ja detālplānojuma ierosinātājs nav attiecīgā vietējā pašvaldība, to izstrādi un īstenošanu finansē ierosinātājs, par to noslēdzot līgumu ar vietējo pašvaldību.
   4. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 39.punkts, cita starpā, noteic, ka detālplānojumu izstrādā, teritorijas plānojumā vai lokālplānojumā noteiktajos gadījumos; ja plānota jaunu zemes vienību izveide un piekļuves nodrošināšanai jaunizveidotajām zemes vienībām nepieciešams izveidot jaunas ielas vai pašvaldību ceļus vai, ja paredzēts būvēt ceļa pievienojumu valsts un pašvaldību autoceļam un vietējās pašvaldības teritorijas plānojumā, lokālplānojumā, transporta attīstības plānā vai tematiskajā plānojumā nav atrisināta piekļuve vienam vai vairākiem zemes īpašumiem.
   5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 43.punkts noteic, ka detālplānojuma izstrādi var apvienot ar būvprojektēšanu atbilstoši būvniecību reglamentējošo normatīvo aktu prasībām.
   6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 98.punkts noteic, ka pašvaldība pieņem lēmumu par detālplānojuma izstrādes uzsākšanu, apstiprina darba uzdevumu un izstrādes vadītāju vai noraida iesniegumu, sniedzot atbilstošu pamatojumu.
4. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 105.punkts noteic, ka 20 darbdienu laikā pēc lēmuma par detālplānojuma izstrādes uzsākšanu pieņemšanas paziņojumi par detālplānojuma izstrādi jānosūta tiem detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu un 13.panta trešo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 39.punktu, 43.punktu, 98.punktu un 105.punktu, kā arī ņemot vērā Attīstības komitejas 15.01.2025. atzinumu, Ādažu novada pašvaldības dome

**NOLEMJ:**

1. Uzsākt detālplānojuma izstrādi nekustamā īpašuma ar kadastra Nr. 8044 011 0737 zemes vienībai Kungu ielā 38, Ādažos, Ādažu novadā, ar kadastra apzīmējumu 80440110034, ar mērķi pamatot zemes vienības sadali apbūves gabalos, jauna ceļa pieslēguma un ielu tīkla izveidi.
2. Par detālplānojuma izstrādes vadītāju apstiprināt Ādažu novada vecāko teritorijas plānotāju Miķeli Cini.
3. Apstiprināt darba uzdevumu detālplānojuma izstrādei nekustamā īpašuma ar kadastra Nr. 8044 011 0737 zemes vienībai Kungu ielā 38, Ādažos, Ādažu novadā, ar kadastra apzīmējumu 8044 011 0034 (1.pielikums).
4. Apstiprināt detālplānojuma teritorijas robežu (2.pielikums).
5. Noslēgt līgumu par detālplānojuma izstrādi un finansēšanu ar detālplānojuma ierosinātāju un izstrādātāju (3.pielikums).
6. Lēmumu par detālplānojuma izstrādes uzsākšanu publicēt Teritorijas attīstības plānošanas informācijas sistēmā, pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Novada Vēstis”.
7. Paziņojumu par detālplānojuma izstrādes uzsākšanu ievietot Teritorijas attīstības plānošanas informācijas sistēmā, pašvaldības tīmekļvietnē www.adazunovads.lv un pašvaldības informatīvajā izdevumā “Ādažu Novada Vēstis”.
8. Detālplānojuma izstrādes vadītājam 20 darbdienu laikā pēc lēmuma pieņemšanas nosūtīt paziņojumu par detālplānojuma izstrādes uzsākšanu nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju.
9. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
10. Par lēmuma izpildes kontroli atbild pašvaldības izpilddirektora vietniece.
11. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums detālplānojuma izstrādei uz 3 lp.
2. Detālplānojuma teritorijas robeža uz 2 lp.
3. Līguma projekts par detālplānojuma izstrādi un finansēšanu uz 3 lp.
4. Detālplānojuma priekšlikums uz 3 lp.
5. Detālplānojuma vizualizācijas uz 8 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

IDRV:@

Iesn.: Dzelzenes Development SIA, reģistrācijas Nr.40203413234 @ [priit.toomingas@buveserviss.lv](mailto:priit.toomingas@buveserviss.lv)

Miķelis Cinis, 26247571